Elias Lönnrot viibis Eestis 1844. a. juunikuust kuni 1845. a. alguseni, elades suurima osa sest ajast Tartus. Tema ja Faehlmanni vahel arenes nähtavasti vastastikuse austuse ja  sõpruse vahekord. Lönnroti kirjas 12. nov. dr. Rabbele lei­dub paar väikest märkust, millest võime järeldada, et Lönn­roti suhted Faehlmanni perekonnaga olid kodused. Ta rää­gib neist päevist, mil ta töö vaheajal "põgusalt külastab" (soome sõna "pistäytyä) Faehlmanni kodu. Samas kir­jas rahasaadetise eest tänades mainib Lönnrot, et Faehlmann juba suvel - külalise seda küsimata - oli käskinud pöörduda vaid tema poole, kui juhtuks rahapuudust. Aga Lönn­rot teatab sellest ainult kui Faehlmanni iseloomujoonest.  "Seda tema abivalmis lahkust ei ole mul siiski tarvis olnud kasustada ega saagi vist olema, sest et Sina nüüd oled saat­nud mulle päris 100 hõberublat, niimoodi osutades paremini tundvat minu tarbeid kui mina ise."